ddrg/super_eurlex huggingface dataset:
KOMISSION ASETUS (ETY) N:o 59/81, annettu 1 päivänä tammikuuta 1981, Kreikkaa koskevista siirtymätoimenpiteistä sokerin vähimmäisvarastojen osalta



Virallinen lehti nro L 004 , 01/01/1981 s. 0048 - 0048

Suomenk. erityispainos Alue 3 Nide 13 s. 0009

Ruotsink. erityispainos Alue 3 Nide 13 s. 0009



KOMISSION ASETUS (ETY) N:o 59/81, annettu 1 päivänä tammikuuta 1981, Kreikkaa koskevista siirtymätoimenpiteistä sokerin vähimmäisvarastojen osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Kreikan liittymisasiakirjan ja erityisesti sen 73 artiklan 1 kohdan, sekä katsoo, että liittymisasiakirjan 73 artiklan 1 kohdassa määrätään tarvittavien siirtymätoimenpiteiden toteuttamisesta erityisesti silloin, kun yhteisestä markkinajärjestelystä johtuvan järjestelmän täytäntöönpano määräpäivänä aiheuttaa Kreikassa tiettyjen tuotteiden osalta huomattavia vaikeuksia, sokerialan yhteisestä markkinajärjestelystä 19 päivänä joulukuuta 1974 annetussa neuvoston asetuksessa (ETY) N:o 3330/74(), sellaisena kuin se on viimeksi muutettuna asetuksella (ETY) N:o 1396/78(), säädetään sokerialan vähimmäisvarastojärjestelmästä; tähän järjestelmään sovellettavat yleiset säännöt vahvistetaan sokerialan vähimmäisvarastojärjestelmän käyttöön ottamista koskevista säännöksistä 22 päivänä kesäkuuta 1976 annetulla neuvoston asetuksella (ETY) N:o 1488/76(), sellaisena kuin se on muutettuna asetuksella (ETY) N:o 2153/80(), mainitun asetuksen 1 artiklan a alakohdan mukaisesti jokaisen sokerinvalmistajan on pidettävä kuukausittain varastoituna tietty määrä sokeria, joka ei saa olla vähemmän kuin tietty prosenttiosuus kyseistä kuukautta välittömästi edeltävien kahdentoista kuukauden aikana yrityksen peruskiintiön rajoissa toteutetusta tuotannosta, asetuksen (ETY) N:o 1488/76 8 artiklan mukaisesti yhteisössä tuotetun sokerin vähimmäisvarasto muodostuu ainoastaan mainitun asetuksen voimaantulon jälkeen tuotetusta kiintiösokerista; myös Kreikassa tuotetun sokerin vähimmäisvaraston on muodostuttava 1 päivän tammikuuta 1981 jälkeen tuotetusta kiintiösokerista, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1488/76 1 artiklan a alakohdan säännöksiä sovelletaan kreikkalaisiin sokerintuottajiin ainoastaan 1 päivästä tammikuuta 1981 tuotetun sokerin osalta. 2 artikla Tämä asetus tulee voimaan 1 päivänä tammikuuta 1981. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä tammikuuta 1981. Komission puolesta Puheenjohtaja Roy JENKINS ()()()() () EYVL N:o L 359, 31.12.1974, s. 1 () EYVL N:o L 170, 27.6.1978, s. 1 () EYVL N:o L 167, 26.6.1976, s. 11 () EYVL N:o L 211, 14.8.1980, s. 1
KOMISSION ASETUS (ETY) N:o 709/81, annettu 19 päivänä maaliskuuta 1981, rekisteröinnin käyttöön ottamisesta yhteisössä raakaöljyn ja öljytuotteiden maahantuonnissa annettujen asetusten (ETY) N:o 2592/79 ja (ETY) N:o 649/80 soveltamisesta annettujen asetusten (ETY) N:o 2729/79 ja (ETY) N:o 713/80 muuttamisesta



Virallinen lehti nro L 074 , 20/03/1981 s. 0021 - 0021

Suomenk. erityispainos Alue 12 Nide 2 s. 0049

Espanjank. erityispainos: Luku 12 Nide 4 s. 0027

Ruotsink. erityispainos Alue 12 Nide 2 s. 0049

Portugalink. erityispainos: Luku 12 Nide 4 s. 0027



KOMISSION ASETUS (ETY) N:o 709/81, annettu 19 päivänä maaliskuuta 1981, rekisteröinnin käyttöön ottamisesta yhteisössä raakaöljyn ja öljytuotteiden maahantuonnissa annettujen asetusten (ETY) N:o 2592/79 ja (ETY) N:o 649/80 soveltamisesta annettujen asetusten (ETY) N:o 2729/79 ja (ETY) N:o 713/80 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rekisteröinnin käyttöön ottamisesta yhteisössä raakaöljyn ja/tai öljytuotteiden maahantuonnissa 28 päivänä elokuuta 1979 annetun neuvoston asetuksen (ETY) N:o 1893/79 (), sellaisena kuin se on viimeksi muutettuna asetuksella (ETY) N:o 481/81 (), ja erityisesti sen 4 artiklan, ottaa huomioon asetuksessa (ETY) N:o 1893/79 säädettyä raakaöljyn maahantuonnissa yhteisössä suoritettavaa rekisteröintiä koskevista säännöistä 20 päivänä marraskuuta 1979 annetun neuvoston asetuksen (ETY) N:o 2592/79 (), sellaisena kuin se on viimeksi muutettuna asetuksella (ETY) N:o 481/81, ja erityisesti sen 7 artiklan, ottaa huomioon asetuksessa (ETY) N:o 1893/79 käyttöön otettua öljytuotteiden maahantuonnissa yhteisössä suoritettavaa rekisteröintiä koskevista säännöistä 17 päivänä maaliskuuta 1980 annetun neuvoston asetuksen (ETY) N:o 649/80 (), sellaisena kuin se on viimeksi muutettuna asetuksella (ETY) N:o 481/81, ja erityisesti sen 8 artiklan, sekä katsoo, että asetuksessa (ETY) N:o 481/81 neuvosto on muuttanut asetusten (ETY) N:o 1893/79, (ETY) N:o 2592/79 ja (ETY) N:o 649/80 voimassaoloaikoja, ja sen vuoksi on aiheellista muuttaa täytäntöönpanoasetuksia (ETY) N:o 2729/79 () ja (ETY) N:o 713/80 (), ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2729/79 2 artikla ja asetuksen (ETY) N:o 713/80 2 artikla seuraavasti: "Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä maaliskuuta 1981. Komission puolesta Étienne DAVIGNON Varapuheenjohtaja () EYVL N:o L 220, 30.8.1979, s. 1 () EYVL N:o L 52, 27.2.1981, s. 1 () EYVL N:o L 297, 24.11.1979, s. 1 () EYVL N:o L 73, 19.3.1980, s. 1 () EYVL N:o L 314, 10.12.1979, s. 1 () EYVL N:o L 81, 27.3.1980, s. 15
Komission asetus (ETY) N:o 1915/81, annettu 10 päivänä heinäkuuta 1981, omenoita ja päärynöitä koskevasta ennalta ehkäisevästä markkinoilta vetämisestä annetun asetuksen (ETY) N:o 1596/79 muuttamisesta toisen kerran



Virallinen lehti nro L 189 , 11/07/1981 s. 0017 - 0017

Espanjank. erityispainos: Luku 03 Nide 22 s. 0127

Portugalink. erityispainos: Luku 03 Nide 22 s. 0127

Suomenk. erityispainos Alue 3 Nide 13 s. 0151

Ruotsink. erityispainos Alue 3 Nide 13 s. 0151



KOMISSION ASETUS (ETY) N:o 1915/81, annettu 10 päivänä heinäkuuta 1981, omenoita ja päärynöitä koskevasta ennalta ehkäisevästä markkinoilta vetämisestä annetun asetuksen (ETY) N:o 1596/79 muuttamisesta toisen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1116/81(), ja erityisesti sen 15 a artiklan 2 kohdan, sekä katsoo, että komission asetuksessa (ETY) N:o 1116/81 joustetaan asetuksen (ETY) N:o 1035/72 15 a artiklan edellytyksistä niiden tuotantohintojen osalta, jotka ovat tarpeen luvan antamiseksi omenien ja päärynöiden ennalta ehkäisevään markkinoilta vetämiseen; tämä muutos on syytä ottaa huomioon komission asetuksella (ETY) N:o 1596/79(), sellaisena kuin se on muutettuna asetuksella (ETY) N:o 2030/80(), annetuissa mainitun artiklan soveltamista koskevissa yksityiskohtaisissa säännöissä, ja hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1596/79 2 artikla seuraavasti: "2 artikla Ennalta ehkäisevään markkinoilta vetämiseen voidaan antaa lupa ainoastaan, jos asetuksen (ETY) N:o 1035/72 17 artiklan 1 kohdan ensimmäisen alakohdan mukaisesti tiedoksi annetut hinnat ovat edustavilla markkinoilla alhaisempia kuin perushinta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä heinäkuuta 1981. Komission puolesta Puheenjohtaja Gaston THORN ()()()() () EYVL N:o L 118, 20.5.1972, s. 1 () EYVL N:o L 118, 30.4.1981, s. 1 () EYVL N:o L 189, 27.7.1979, s. 47 () EYVL N:o L 198, 31.7.1980, s. 21
Komission asetus (ETY) N:o 3205/81, annettu 10 päivänä marraskuuta 1981, voittoa tavoittelemattomien laitosten ja yhteisöjen voin ostamiseen myönnettävästä tuesta annetun asetuksen (ETY) N:o 2191/81 muuttamisesta



Virallinen lehti nro L 322 , 11/11/1981 s. 0016 - 0016

Suomenk. erityispainos Alue 3 Nide 14 s. 0062

Ruotsink. erityispainos Alue 3 Nide 14 s. 0062



KOMISSION ASETUS (ETY) N:o 3205/81, annettu 10 päivänä marraskuuta 1981, voittoa tavoittelemattomien laitosten ja yhteisöjen voin ostamiseen myönnettävästä tuesta annetun asetuksen (ETY) N:o 2191/81 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna Kreikan liittymissopimuksella, ja erityisesti sen 12 artiklan 3 kohdan, sekä katsoo, että komission asetuksessa (ETY) N:o 2191/81() säädetään, että mainitun asetuksen 3 artiklassa tarkoitettu todistus on voimassa yksinomaan asiakirjaan merkityn kuukauden ajan; on osoittautunut, että asetuksen käytäntöön soveltamisen helpottamiseksi on pidennettävä tätä määräaikaa, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2191/81 3 artiklan 5 kohta seuraavasti: "5. Todistuksen voimassaoloaika alkaa todistukseen merkityn kalenterikuukauden ensimmäisenä päivänä ja päättyy seuraavan kuukauden kymmenentenä päivänä; haltuunoton on tapahduttava tämän ajanjakson aikana." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä marraskuuta 1981. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 213, 1.8.1981, s. 20
Neuvoston asetus (ETY) N:o 3566/81, annettu 3 päivänä joulukuuta 1981, laskentayksikön korvaamisesta ECUlla Euroopan talousyhteisön ja Libanonin tasavallan yhteistyösopimuksen alkuperätuotteiden käsitteen määritelmää ja hallinnollisen yhteistyön menetelmiä koskevassa pöytäkirjassa tehdyn ETY-Libanon-yhteistyöneuvoston päätöksen N:o 1/81 soveltamisesta



Virallinen lehti nro L 357 , 12/12/1981 s. 0003 - 0003

Suomenk. erityispainos Alue 11 Nide 10 s. 0080

Espanjank. erityispainos: Luku 02 Nide 9 s. 0025

Ruotsink. erityispainos Alue 11 Nide 10 s. 0080

Portugalink. erityispainos: Luku 02 Nide 9 s. 0025



NEUVOSTON ASETUS (ETY) N:o 3566/81, annettu 3 päivänä joulukuuta 1981, laskentayksikön korvaamisesta ECUlla Euroopan talousyhteisön ja Libanonin tasavallan yhteistyösopimuksen alkuperätuotteiden käsitteen määritelmää ja hallinnollisen yhteistyön menetelmiä koskevassa pöytäkirjassa tehdyn ETY-Libanon-yhteistyöneuvoston päätöksen N:o 1/81 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Libanonin tasavallan yhteistyösopimus(1) allekirjoitettiin 3 päivänä toukokuuta 1977, ja se tuli voimaan 1 päivänä marraskuuta 1978, alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan 25 artiklan mukaisesti ETY-Libanon-yhteistyöneuvosto on tehnyt päätöksen N:o 1/81 alkuperäsääntöjä koskevan pöytäkirjan muuttamisesta, ja tämä päätös olisi pantava täytäntöön yhteisössä, ON ANTANUT TÄMÄN ASETUKSEN: 1 artikla ETY-Libanon-yhteistyöneuvoston päätöstä N:o 1/81 sovelletaan yhteisössä. Päätöksen teksti on tämän asetuksen liitteenä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä joulukuuta 1981. Neuvoston puolesta Puheenjohtaja T. KING (1) EYVL N:o L 267, 27.9.1978, s. 1 Sopimus on julkaistu celex numerolla 277A0503(01) Alueessa 11
Komission asetus (ETY) N:o 3555/81, annettu 8 päivänä joulukuuta 1981, tavaroiden luokittelusta yhteisen tullitariffin alanimikkeeseen 02.06 B I a 7



Virallinen lehti nro L 356 , 11/12/1981 s. 0024 - 0024

Suomenk. erityispainos Alue 2 Nide 3 s. 0094

Espanjank. erityispainos: Luku 02 Nide 9 s. 0016

Ruotsink. erityispainos Alue 2 Nide 3 s. 0094

Portugalink. erityispainos: Luku 02 Nide 9 s. 0016



KOMISSION ASETUS (ETY) N:o 3555/81, annettu 8 päivänä joulukuuta 1981, tavaroiden luokittelusta yhteisen tullitariffin alanimikkeeseen 02.06 B I a 7 EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa tuotteen, joka koostuu luuttomasta siankinkusta, josta on poistettu luut, rasva ja kamara ja jota on käsitelty ruiskuttamalla siihen natriumkloridista ja vedestä koostuvaa, pieniä määriä muita suoloja ja sokereita sisältävää liuosta ja joka on sen jälkeen pehmitetty tyhjössä, luokittelua tariffiin koskevia säännöksiä, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3300/81(3), liitteenä olevan yhteisen tullitariffin nimikkeeseen 02.06 kuuluvat muun muassa suolatut kinkut, joista on poistettu luut, tällaisella tuotteella, jota on käsitelty suolattujen kinkkujen valmistamiseksi yleisesti käytetyllä tavalla, on nimikkeen 02.06 tavaroiden ominaisuudet; tästä nimikkeestä on syytä valita alanimike 02.06 B I a 7, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Siankinkut, joista on poistettu luut, rasva ja kamara, jotka on käsitelty ruiskuttamalla niihin natriumkloridista ja vedestä koostuvaa, pieniä määriä muita suoloja ja sokereita sisältävää liuosta ja jotka on sen jälkeen pehmitetty tyhjössä, on luokiteltava yhteiseen tullitariffiin seuraavasti: 02.06 Liha ja muut syötävät eläimenosat (ei kuitenkaan siipikarjan maksa), suolatut, suolavedessä, kuivatut tai savustetut: B. kesyä sikaa: I. liha: a) suolattu tai suolavedessä: 7. muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä joulukuuta 1981. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 335, 23.11.1981, s. 1
Komission asetus N:o 52/82, annettu 11 päivänä tammikuuta 1982, jäädytetyn naudanlihan myyntiä interventiovarastoista yhteisössä jalostettavaksi koskevista yksityiskohtaisista soveltamissäännöistä annetun asetuksen (ETY) N:o 2182/77 muuttamisesta



Virallinen lehti nro L 007 , 12/01/1982 s. 0011 - 0011

Suomenk. erityispainos Alue 3 Nide 14 s. 0193

Espanjank. erityispainos: Luku 03 Nide 24 s. 0154

Ruotsink. erityispainos Alue 3 Nide 14 s. 0193

Portugalink. erityispainos: Luku 03 Nide 24 s. 0154



KOMISSION ASETUS N:o 52/82, annettu 11 päivänä tammikuuta 1982, jäädytetyn naudanlihan myyntiä interventiovarastoista yhteisössä jalostettavaksi koskevista yksityiskohtaisista soveltamissäännöistä annetun asetuksen (ETY) N:o 2182/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 7 artiklan 3 kohdan, sekä katsoo, että komission asetuksessa (ETY) N:o 2182/77(), sellaisena kuin se on viimeksi muutettuna asetuksella (ETY) N:o 983/81(), vahvistetaan interventiovarastoista tulevan jalostettavaksi tarkoitetun jäädytetyn naudanlihan myynnissä noudatettavat soveltamista koskevat yksityiskohtaiset säännöt; kyseisessä asetuksessa säädetään erityisesti kertoimista, joilla määritetään jäädytetyn luuttoman lihan määrä tietyssä määrässä säilykettä, niiden säilykkeiden osalta, jotka sisältävät vähintään 20 prosenttia, mutta vähemmän kuin 40 prosenttia lihaa, on käytännössä havaittu, että tiettyjen tuotteiden valmistukseen tarvittava lihan määrä poikkeaa vahvistettua kerrointa soveltamalla saadusta määrästä toimijan tahdosta riippumattomista syistä; tämä tilanne aiheuttaa vaikeuksia monille jalostusyrityksille; tämän vuoksi olisi säädettävä mahdollisuudesta turvautua erityiseen valvontajärjestelmään, ja naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 2182/77 1 artiklan 2 kohtaan alakohta seuraavasti: "Jos liitteen I.4 kohdassa tarkoitettu tuotteen valmistukseen tarvittava lihan määrä eroaa huomattavasti määrästä, joka saadaan soveltamalla näille tuotteille säädettyä kerrointa 0,30, toimivaltainen viranomainen voi hyväksyä viranomaisten valvonnassa ja 1 kohdassa tarkoitetun ostajan hakemuksesta yksittäisen todisteen, joka koskee tuotteen valmistukseen tarvittavaa jäädytetyn lihan määrää." 2 artikla Tämä asetus tulee voimaan 19 päivänä tammikuuta 1982. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä tammikuuta 1982. Komission puolesta Poul DALSAGER Komission jäsen () EYVL N:o L 148, 28.6.1968, s. 24 () EYVL N:o L 251, 1.10.1977, s. 60 () EYVL N:o L 99, 10.4.1981, s. 30
Neuvoston asetus (ETY) N:o 1433/82, annettu 18 toukokuuta 1982, kuivarehualan yhteisestä markkinajärjestelystä annetun asetuksen (ETY) N:o 1117/78 muuttamisesta



Virallinen lehti nro L 162 , 12/06/1982 s. 0032 - 0032

Suomenk. erityispainos Alue 3 Nide 15 s. 0034

Ruotsink. erityispainos Alue 3 Nide 15 s. 0034



NEUVOSTON ASETUS (ETY) N:o 1433/82, annettu 18 toukokuuta 1982, kuivarehualan yhteisestä markkinajärjestelystä annetun asetuksen (ETY) N:o 1117/78 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että komissio on esittänyt neuvostolle ehdotuksen asetukseksi peruna-alan yhteisestä markkinajärjestelystä, jossa ehdotetaan erityisesti tukijärjestelmää kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(), sellaisena kuin se on viimeksi muutettuna asetuksella (ETY) N:o 1782/81(), 1 artiklassa tarkoitetuille dehydratoiduille perunoille; on nähtävissä, ettei ehdotettu asetus voi tulla voimaan 1 päivänä heinäkuuta 1982; tämän vuoksi voimassa olevan järjestelmän soveltamista olisi jatkettava markkinointivuonna 1982/1983, jotta dehydratoitujen perunoiden tukijärjestelmän jatkuminen ei vaarantuisi, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1117/78 17 artiklan kolmannen alakohdan päivämäärä "30 päivään kesäkuuta 1982" päivämäärällä "30 päivään kesäkuuta 1983". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivään heinäkuuta 1982. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä toukokuuta 1982. Neuvoston puolesta Puheenjohtaja P. de KEERSMAEKER () EYVL N:o C 104, 26.4.1982, s. 25 () EYVL N:o C 114, 6.5.1982, s. 1 () EYVL N:o L 142, 30.5.1978, s. 1 () EYVL N:o L 176, 1.7.1981, s. 9
Komission asetus (ETY) N:o 1862/82, annettu 12 päivänä heinäkuuta 1982, sokerialan varastointikustannusten korvausjärjestelmän soveltamista koskevista yksityiskohtaisista säännöistä annetun asetuksen (ETY) N:o 1998/78 muuttamisesta



Virallinen lehti nro L 205 , 13/07/1982 s. 0012 - 0012

Espanjank. erityispainos: Luku 03 Nide 25 s. 0275

Portugalink. erityispainos: Luku 03 Nide 25 s. 0275

Suomenk. erityispainos Alue 3 Nide 15 s. 0079

Ruotsink. erityispainos Alue 3 Nide 15 s. 0079



KOMISSION ASETUS (ETY) N:o 1862/82, annettu 12 päivänä heinäkuuta 1982, sokerialan varastointikustannusten korvausjärjestelmän soveltamista koskevista yksityiskohtaisista säännöistä annetun asetuksen (ETY) N:o 1998/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 606/82(), ja erityisesti sen 8 artiklan 5 kohdan, sekä katsoo, että asetuksen (ETY) N:o 1785/81 8 artiklan 2 a kohdan mukaisesti varastointikustannusten tasausjärjestelmää ei sovelleta etuuskohtelun alaiseen sokeriin markkinointivuosina 1982/1983-1984/1985; tämän vuoksi on mainitun kohdan täytäntöönpanemiseksi tarpeen mukauttaa komission asetus (ETY) N:o 1998/78(), sellaisena kuin se on viimeksi muutettuna asetuksella (ETY) N:o 2671/81(), ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1998/78 seuraavasti: 1. Korvataan 1 artiklan 2 kohdan a alakohdan toisen luetelmakohdan ja b alakohdan kolmannen luetelmakohdan sekä 5 kohdan ensimmäisen ja toisen luetelmakohdan ilmaisu "varastot" ilmaisulla "varastot, jotka voivat saada varastointikustannusten korvauksen". 2. Lisätään 14 a artikla seuraavasti: "14 a artikla Jos varastointikustannusten edunsaaja ostaa sokeria, johon on jo sovellettu 14 artiklan 2 kohtaa, mainitun 2 kohdan soveltamisesta seuraavaa yhteisön sokerin määrän ja etuuskohtelun alaisen sokerin määrän suhdetta sovelletaan markkinointivuosien 1982/1983-1984/1985 osalta tähän ostettuun sokeriin." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivään heinäkuuta 1982. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä heinäkuuta 1982. Komission puolesta Poul DALSAGER Komission jäsen () EYVL N:o L 177, 1.7.1981, s. 4 () EYVL N:o L 74, 18.3.1982, s. 1 () EYVL N:o L 231, 23.8.1978, s. 5 () EYVL N:o L 262, 16.9.1981, s. 17